Podignite ruke, koliko vas kod svoje kuće ima robota?
Ne baš puno vas.
U redu. Vi koji ste podigli ruke,
ako ne računamo Rumbu, koliko vas ima robota kod kuće?
Vas par.
To je u redu.
To je problem koji pokušavamo da rešimo u Romotivu -
oko čijeg rešavanja smo opsednuti ja i 20 drugih štrebera u Romotivu.
Zaista želimo da napravimo robota kojeg može da koristi bilo ko,
bez obzira da li imate 8 ili 80 godina.
Ispostavlja se da je to prilično velik problem
jer morate da napravite malog, prenosnog robota
koji je ne samo veoma jeftin,
nego mora i da bude nešto
što će ljudi zaista hteti da ponesu kući i drže oko svoje dece.
Ovaj robot ne sme biti grozan ili neprirodan.
Treba da bude prijateljski i simpatičan.
Upoznajte Romoa.
Romo je robot koji koristi uređaj koji već znate i volite -
vaš ajfon - kao svoj mozak.
Koristeći moć ajfonovog procesora
možemo stvoriti robota koji funkcioniše na bežični internet
i koji je sposoban za kompjuterski vid, za 150 dolara
što je otprilike jedan procenat cene ovih robota u prošlosti.
Kad se Romo probudi, on je u režimu stvorenja.
Zapravo koristi kameru na uređaju kako bi pratio moje lice.
Ako čučnem, pratiće me.
Oprezan je, tako da me drži na oku.
Ako dođem ovde, okrenuće se da me prati.
Ako dođem ovde - (Smeh)
On je pametan.
Ako mu se previše približim,
uplaši se kao i svako drugo stvorenje.
Na puno načina, Romo je kao ljubimac koji ima sopstveni um.
Hvala ti, mališa.
(Zvuk kijanja)
Nazdravlje.
A ako želim da istražim svet - opa, Romo je umoran -
ako želim sa Romom da istražim svet,
mogu se sa njim povezati sa bilo kod drugog iOS uređaja.
Ovde je ajped.
Romo će prenositi video na ovaj uređaj.
Ja mogu da vidim sve što vidi Romo
i dobijam pogled na svet iz ugla robota.
Ovo je besplatna aplikacija na tržištu,
tako da ako je neko od vas ima na telefonu,
bukvalno možemo zajedno da kontrolišemo robota i igramo igrice.
Na brzinu ću vam pokazati,
Romo zapravo prenosi video,
tako da možete da vidite mene i celu TED publiku.
Ako izađem pred Romoa ovde.
Ako želim da ga kontrolišem, mogu prosto da vozim.
Mogu da ga vozam okolo
i mogu da vas slikam.
Oduvek sam želeo sliku 1500 ljudi u TED publici.
Tako da ću da vas slikam.
Na isti način kao što skrolujete kroz sadržaj na ajpedu,
možete podesiti ugao kamere na uređaju.
Evo svih vas kroz oči Romoa.
I poslednje, pošto je Romo produžetak mene,
mogu da se izrazim kroz njegove emocije.
Mogu da dođem i kažem da želim da Romo bude uzbuđen.
Najvažnije u vezi sa Romom
je to što smo želeli da stvorimo nešto potpuno intuitivno.
Ne morate da učite nekoga da vozi Romoa.
U stvari, ko bi želeo da provoza robota?
U redu. Super.
Izvolite.
Skot, hvala ti.
Što je još sjajnije, ne morate biti
na istoj geografskoj lokaciji kao robot da biste ga kontrolisali.
On zapravo prenosi dvostruki audio i video zapis
između bilo koja dva pametna uređaja.
Možete se prijaviti preko pretraživača
i to je nešto poput Skajpa na točkovima.
Pre smo pričali o prisustvu na daljinu
i ovo je stvarno super primer.
Možete zamisliti, na primer, osmogodišnju devojčicu sa ajfonom
i mama joj kupi robota.
Ta devojčica može da uzme svoj ajfon, stavi ga na robota,
pošalje imejl baki koja živi na drugom kraju zemlje.
Baka može da se prijavi na robota i igra se žmurke sa unukom
15 minuta svake večeri,
a inače bi mogle da se vide jedna s drugom samo jednom ili dvaput godišnje.
Skot, hvala ti.
(Aplauz)
To su neke stvarno sjajne stvari koje Romo može danas da uradi.
Ali želim da završim pričom o nečemu na čemu ćemo raditi u budućnosti.
Ovo je nešto što je napravio Dom, jedan od naših inženjera.
Napravljeno je na otvorenom okviru Gugla koji se zove Blockly.
Ovo vam dozvoljava da prevučete i popustite blokove semantičkog koda
i stvorite tip ponašanja koji želite za ovog robota.
Ne morate da znate da programirate da stvorite ponašanje za Romoa.
Zapravo možete da simulirate to ponašanje u pretraživaču,
što vidite da Romo radi na levoj strani.
I onda kada imate nešto što vam se sviđa,
možete to preuzeti na svom robotu i sprovesti u stvarnom životu,
aktivirati program u stvarnom životu.
I ako onda imate nešto čime se ponosite,
možete to podeliti sa svakom osobom u svetu koja poseduje robota.
Tako da svi ovi roboti na bežičnim mrežama uče jedni od drugih.
Razlog zbog kog smo usredsređeni na robote koje svako može da obuči
je to što mislimo da su najzahtevniji slučajevi za ličnu upotrebu robotike baš lični.
Menjaju se od osobe do osobe.
Mislimo da ako ćete već imati robota u svom domu,
taj robot treba da bude manifestacija vaše sopstvene mašte.
Voleo bih da mogu da vam kažem kako će izgledati budućnost lične robotike.
Iskreno, nemam pojma.
Ali znamo da to nije udaljeno 10 godina i da ne košta 10 milijardi dolara
i nije uslovljeno stvaranjem velikog humanoidnog robota.
Budućnost lične robotike se dešava danas
i zavisiće od malih, pokretnih robota poput Romoa
i kreativnosti ljudi poput vas samih.
Jedva čekamo da vam svima damo robote
i da vidimo šta ćete sve napraviti.
Hvala vam.
(Aplauz)